
ARCHITEKTŪROS IR URBANISTIKOS SKYRIAUS 
VYRIAUSIOJO SPECIALISTO 
PAREIGYBĖS APRAŠYMAS


I SKYRIUS
PAREIGYBĖS CHARAKTERISTIKA

1.  Architektūros ir urbanistikos skyriaus vyriausiasis specialistas yra karjeros valstybės tarnautojas.

II SKYRIUS
PASKIRTIS

2. Architektūros ir urbanistikos skyriaus vyriausiojo specialisto pareigybė reikalinga kaupti duomenų banką geoinformacinių sistemų pagrindu, registruoti Lietuvos Respublikos teritorijų planavimo įstatymo nustatyta tvarka patvirtintus teritorijų planavimo dokumentus.


III SKYRIUS
VEIKLOS SRITIS 

3. Šias pareigas einantis valstybės tarnautojas vykdo specialiosios veiklos srities –– geoinformacinių sistemų plėtojimo, statybų ir žemėtvarkos – funkcijas.


IV SKYRIUS
SPECIALIEJI REIKALAVIMAI ŠIAS PAREIGAS EINANČIAM VALSTYBĖS TARNAUTOJUI

4. Valstybės tarnautojas, einantis šias pareigas, turi atitikti šiuos specialiuosius reikalavimus:
4.1. turėti aukštąjį universitetinį išsilavinimą;
4.2. turėti 1 metų darbo stažą geografinių duomenų bazių projektavimo srityje;
4.3. išmanyti Lietuvos Respublikos teisės aktus, reglamentuojančius statybas, teritorijų planavimą ir jo registrą, žemėtvarkos sritį, geoinformacines technologijas, būto susipažinusiam su Lietuvos Respublikos teisės aktais reglamentuojančiais viešąjį administravimą, vietos savivaldą, valstybės tarnybą;
4.4. mokėti dirbti šiomis kompiuterinėmis programomis: MS Word, MS Excel, MS Outlook, MS Excel, Internet Explorer; 
4.5. mokėti valdyti, kaupti, sisteminti, apibendrinti informaciją;
4.6. sklandžiai dėstyti mintis raštu ir žodžiu;
4.7. išmanyti dokumentų rengimo ir įforminimo bei raštvedybos taisykles;
4.8. savarankiškai planuoti ir organizuoti savo darbinę veiklą.


V SKYRIUS 
ŠIAS PAREIGAS EINANČIO VALSTYBĖS TARNAUTOJO FUNKCIJOS

5. Šias pareigas einantis valstybės tarnautojas atlieka šias funkcijas: 
5.1. ruošia ir kaupia duomenų banką geoinformacinių sistemų pagrindu, tvarko savivaldybės teritorijų ir žemėtvarkos planavimo dokumentų registrą, siekiant užtikrinti skyriui pavestų funkcijų įgyvendinimą;
	5.2. tvarko Jonavos rajono savivaldybės teritorijos adresų duomenų bazę, siekiant įgyvendinti adresų registro nuostatas;
            5.3. žemėtvarkos planavimo dokumentų rengimo informacinėje sistemoje (ŽPDRIS) ruošia planavimo sąlygas kaimo plėtros žemėtvarkos projektams rengti, tikrina bei derina parengtus projektų sprendinius siekiant, kad būtų įgyvendinti Lietuvos Respublikos statybos įstatymo, Lietuvos Respublikos žemės įstatymo nuostatos;
	5.4. ruošia ir tvarko skyriaus archyvinius dokumentus bei atsiskaito už archyvinių dokumentų perdavimą su Kauno apskrities archyvu, tam, kad būtų įgyvendinta  piliečių  ir  kitų asmenų teisė ieškoti, gauti ir skleisti informaciją;
	5.5.  skaičiuoja privačios namų valdos žemės sklypo vertės priedą dėl inžinerinių statinių, siekiant įgyvendinti naudojamų kitos paskirties valstybinės žemės sklypų pardavimo ir nuomos taisykles;
	5.6. dalyvauja Nuolatinės statybos komisijos darbe, siekiant, kad būtų įgyvendinti šiai komisijai suformuluoti uždaviniai;
	5.7. dalyvauja sudaromų komisijų darbe, siekiant įgyvendinti šių komisijų suformuluotus uždavinius; 
[bookmark: 5z]	5.8. ruošia ir registruoja leidimus reklamos įrengimui Jonavos rajono savivaldybės teritorijoje, bei veda šių duomenų apskaitą, tam, kad būtų užtikrinti reklamos  naudojimo  reikalavimai;
	5.9.  kontroliuoja, kad visi sklypai būtų išpirkti arba su valstybe sudarytos žemės nuomos sutartys ir esant pažeidimams, veda duomenų apskaitą, rengia teikimus nacionalinės žemės tarnybai dėl savavališko žemės užėmimo, ir taiko kitas įstatymais numatytas administracinio poveikio priemones, tam, kad būtų užtikrintas privačios ir valstybinio fondo žemės naudojimas;
	5.10. ruošia atsakymus administracijos padaliniams, fiziniams ir juridiniams asmenims į paklausimus, kontroliuoja fizinius ir juridinius asmenis dėl žemės naudojimo paskirties, jos pakeitimo galimybių ir tvarkos bei kitais pareigybei priskirtais klausimais, tam, kad būtų suteikta informacija pagal kompetenciją;
	5.11. vykdo kitus nenuolatinio pobūdžio skyriaus vedėjo pavedimus, kad būtų pasiekti savivaldybės strateginiai tikslai.


VI SKYRIUS 
ŠIAS PAREIGAS EINANČIO VALSTYBĖS TARNAUTOJO PAVALDUMAS

6. Šias pareigas einantis valstybės tarnautojas tiesiogiai pavaldus skyriaus vedėjui.



Susipažinau 


__________________	_______________________	___________________
         (Parašas)                             (Vardas ir pavardė)                               (Data)

